- 7. ÕPILASE TUNNUSTAMINE
- 7.1. Haridus- ja teadusministri kehtestatud tingimustel ja korras tunnustatakse õpilast õpingute jooksul kiitusega põhikooli lõputunnistusel.
- 7.2. Kooli tunnustusmeetmed ja rakendamine:
- 7.2.1. õpilast tunnustatakse võimetekohase õppimise ning 'eeskujuliku' ja 'hea' käitumise eest suulise või kirjaliku kiitusega;
- 7.2.2. õpilast, kes õpib hindele '5' või '4' ja '5', käitumine 'eeskujulik' või 'hea', tunnustatakse trimestri lõpul direktori käskkirjaga;
- 7.2.3. õpilast tunnustatakse direktori käskkirjaga eduka esinemise eest valla, maakonna või vabariigi õpilasüritustel ning spordivõistlustel;
- 7.2.4. õpilast, kes õpib hindele '5' või '4' ja '5', käitumine 'eeskujulik' või 'hea', tunnustatakse vaba päeva andmisega II ja III trimestri alguses
- 7.2.5. 1. - 8. kl. õpilast, kellel on aastahinneteks '5' ja käitumine 'eeskujulik' või 'hea', tunnustatakse kooli kiituskirjaga;
- 7.2.6. 1. - 9. kl õpilast võidakse tunnustada kiituskirjaga 'Väga heade tulemuste eest üksikus õppeaines' klassijuhataja ja/või aineõpetaja ettepaneku alusel kooli õppenõukogule;
- 7.2.7. klassi kiituskirjaga lõpetanud õpilase foto pannakse kooli autahvlile;
- 7.2.8. Jakobsoni stipendiumiga tunnustatakse 9. kl lõpetajat vastavalt Jakobsoni stipendiumi statuudile.
- 8. KOOLI RAJATISTE, RUUMIDE, RAAMATUKOGU, ÕPPE-, SPORDI-, TEHNILISTE JA MUUDE VAHENDITE TASUTA KASUTAMISE KORD ÕPILASTELE ÕPPEKAVAVÄLISES TEGEVUSES
- 8.1. Kooli rajatiste, ruumide, raamatukogu-, õppe-, spordi-, tehniliste vahendite õppekavavälises tegevuses tasuta kasutamine on lubatud eelneval kokkuleppel direktoriga, spordihoone juhiga või huvijuhiga.
- 8.2. Ruumide kasutamisel peab järgima vastava ruumi kasutamise korda ja graafikut.
- 9. ÕPILASTE JA KOOLITÖÖTAJATE VAIMSET VÕI FÜÜSILIST TURVALISUST OHUSTAVATE OLUKORDADE ENNETAMISE, NEILE REAGEERIMISE, JUHTUMITEST TEATAMISE, NENDE JUHTUMITE LAHENDAMISE KORD, ABINÕUD ÕPILASTE JA KOOLITÖÖTAJATE VAIMSE JA FÜÜSILISE VÄGIVALLA ENNETAMISEKS JÄRELEVALVE MEETME RAKENDAMISE KORD
- 9.1. Õpilaste vägivalla ennetamiseks ja turvalisuse tagamiseks toimub korrapidamine õpetajate ja õpilaste poolt koolimaja I ja II korruse koridorides ja sööklas.
- 9.2. Õpilasel on keelatud koolis ja kooli territooriumil omada, tarbida ja levitada alkohoolseid jooke, tubakatooteid, e-sigarette ja narkootilisi aineid.
- 9.3. Õpilane ei tekita koolis ja kooli territooriumil ohtlikke olukordi endale või teistele.
- 9.4. Kooli on keelatud võtta tuli- ja külmrelvi relvaseaduse tähenduses, minilaserit, tulemasinat, tuletikke, lõhkeainet, pürotehnilist ainet/toodet lõhkematerjaliseaduse tähenduses ning muid vahendeid ja aineid, millega võib tekitada tervisekahjustuse või materiaalse kahju.
- 9.5. Koolis on keelatud kasutada füüsilist ja vaimset vägivalda.
- 9.6. Õpilase ja koolitöötaja vaimset ja füüsilist turvalisust ohustavast olukorrast teavitatakse viivitamatult õpetajat või koolitöötajat, kes hindab olukorda, sekkub vajadusel, teavitab klassijuhatajat ja õppealajuhatajat või direktorit.
- 9.7. Direktor, õppealajuhataja või klassijuhataja teavitab nimetatud olukorrast õpilase vanemat. Vajadusel teavitab direktor, õppealajuhataja või klassijuhataja vastavat ametiasutust ja korrakaitseorganit ning kutsub kohale arstiabi.